റിച്ചാർഡ് തോംസൺ

റിച്ചാർഡ് തോംസൺ OBE (ജനനം 3 ഏപ്രിൽ 1949) ഒരു ഇംഗ്ലീഷ് ഗായകനും ഗാനരചയിതാവും ഗിറ്റാറിസ്റ്റുമാണ്. 

1967-ൽ അദ്ദേഹം സഹസ്ഥാപകനായിരുന്ന ഫെയർപോർട്ട് കൺവെൻഷൻ എന്ന ഫോക്ക് റോക്ക് ഗ്രൂപ്പിന്റെ പ്രധാന ഗിറ്റാറിസ്റ്റും ഗാനരചയിതാവുമായി 1960-കളുടെ അവസാനത്തിലാണ് തോംസൺ മുഖ്യധാരയിലേയ്ക്കെത്തിയത്. 1971-ൽ ഗ്രൂപ്പ് വിട്ടശേഷം, തോംസൺ തന്റെ ആദ്യ സോളോ ആൽബമായ ഹെൻറി ദി ഹ്യൂമൻ ഫ്ലൈ 1972-ൽ പുറത്തിറക്കി. അടുത്ത വർഷം, അദ്ദേഹം തന്റെ അന്നത്തെ ഭാര്യ ലിൻഡ തോംസണുമായി ഒരു ഡ്യുവോ രൂപീകരിക്കുകയം അത് നിരൂപക പ്രശംസ നേടിയ ഐ വാണ്ട് ടു സീ ദി ബ്രൈറ്റ് ലൈറ്റ്‌സ് ടുനൈറ്റ് (1974), ഷൂട്ട് ഔട്ട് ദ ലൈറ്റ്‌സ് (1982) എന്നിവ ഉൾപ്പെടെ ആറ് ആൽബങ്ങൾ നിർമ്മിക്കുകയും ചെയ്തു. ഇതിന്റെ പിരിച്ചുവിടലിനുശേഷം, 1983-ൽ ഹാൻഡ് ഓഫ് കൈൻഡ്നെസ് എന്ന ആൽബത്തിലൂടെ തോംസൺ തന്റെ സോളോ കരിയർ പുനരുജ്ജീവിപ്പിച്ചു. ആകെ പതിനെട്ട് സോളോ സ്റ്റുഡിയോ ആൽബങ്ങൾ അദ്ദേഹം പുറത്തിറക്കിയിട്ടുണ്ട്. അദ്ദേഹത്തിന്റെ മൂന്ന് ആൽബങ്ങളായ റൂമർ ആൻഡ് സിഗ് (1991), യു? മി? അസ്? (1996), ഡ്രീം ആറ്റിക്ക് (2010)- ഗ്രാമി അവാർഡുകൾക്ക് നാമനിർദ്ദേശം ചെയ്യപ്പെട്ടപ്പോൾ, സ്റ്റിൽ (2015) അദ്ദേഹത്തിന്റെ ആദ്യത്തെ യുകെ ടോപ്പ് ടെൻ ആൽബമായിരുന്നു. കോവിഡ്-19 പാൻഡെമിക് തന്റെ ടൂറിംഗ് താൽക്കാലികമായി നിർത്തിവയ്ക്കാൻ അദ്ദേഹത്തെ നിർബന്ധിതനാക്കിയെങ്കിലും അദ്ദേഹം പതിവായി പുതിയ മെറ്റീരിയലുകൾ എഴുതുകയും റെക്കോർഡുചെയ്യുകയും കൂടാതെ ലോകമെമ്പാടുമുള്ള വേദികളിൽ പതിവായി അവതരിപ്പിക്കുകയും ചെയ്യുന്നു.

 അവലംബം